The Heart Is a Lonely Hunter (film)
<s>Srce je usmaljeni lovac () američka je filmska drama iz 1968. reditelja Roberta Elisa Milera.</s><s>Scenario je zasnovan na istoimenom romanu Karson Makalers iz 1940.</s><s>Radnja smeštena na američkom jugu gradi se oko povređenih i usamljenih pojedinaca čiji se međusobni pokušaji da komuniciraju završavaju neuspehom.</s><s>Glavni protagonista Džon Singer je gluvonemi juvelir koji se seli u novi gradić, ne bi li bio bliže svom jedinom prijatelju gluvonemom i mentalno obolelom Antonapulosu.</s><s>Iznajmivši novi stan, on se sprijateljuje sa tinejdžerkom Mik Keli, alkoholičarom Džejkom Blantom i doktorom afroamerikancem Koplandom.</s><s>Makalers je prodala autorska prava na snimanje filma producentu i scenaristi Tomasu C. Rajanu 1961.</s><s>Složenost i pre svega suptilnost romana nije bilo lako adaptirati u filmski scenario.</s><s>Rajan je završio scenario 1966, i pročitao ga književnici, koja je tada zbog mnogobrojnih zdrastvenih problema bila delimično paralizovana.</s><s>Makalers je umrla 29. septembra 1967. samo tri dana pre početka snimanja ekranizacije njene debitanske knjige.</s><s>Film je snimljen u Selmi, država Alabama.</s><s>Ovo je bio filmski glumački debi Sondre Lok u ulozi Mik Keli i Stejsija Kiča u ulozi Džejka Blanta.</s><s>Producent je u vreme kupovine prava na roman planirao da uzme Montgomerija Klifta za ulogu Džona Singera, ali je zbog Kliftovog poblematičnog ponašanja i konačno smrti 1966, uloga dodeljena Alanu Arkinu.</s><s>Film je naišao na pozitivne ocene filmskih kritičara, koji su posebno hvalili glumu, ali su istakli da Milerov film nije u potpunosti uspeo da prenese melanholične tonove i emocionalne nijanse prisutne u knjizi, složivši se da je Makalersin roman nemoguće u potpunosti adaptirati u film.</s><s>Arkin je nagrađen za svoju izvedbu Nagradom njujorških filmskih kritičara i nominacijom za oskara u kategoriji najbolja glavna muška uloga, dok je Sondra Lok nominovana za Oskara u kategoriji najbolja glumica u sporednoj ulozi.</s>

<s>Uloge</s>

<s>Izvori</s>

<s>Literatura</s>

<s>Spoljašnje veze</s>

<s>Američki filmovi
Dramski filmovi
Authority control 2</s>

